Tsai Ing-wen

Cai Ingven (, g. 1956 m. rugpjūčio 31 d.) – Taivano politikė, 2016–2024 m. ėjusi Taivano prezidentės pareigas. Ji tapo pirmąja moterimi, išrinkta šalies prezidente, o 2020 m. rinkimuose perrinkta antrajai kadencijai. Cai priklauso Demokratinei pažangos partijai, palaiko Taivano demokratinę politinę sistemą ir nepriklausomybę nuo Kinijos, liberalias vertybes, išsako skeptišką poziciją bendradarbiavimo su Kinija klausimais.Profiles of Taiwan’s presidential candidates, Reuters, 2020-01-04Tsai Ing-wen: The unconventional president staring down Beijing, CNN, 2019-02-23

 Biografija 

Cai Ingven gimė Taipėjuje 1956 m. rugpjūčio 31 d. turtingo verslininko šeimoje. Jos tėvas vykdė verslą nekilnojamojo turto, statybos, restoranų, automobilių remonto ir kitose srityse. Cai 1978 m. įgijo teisės mokslų bakalauro laipsnį Nacionaliniame Taivano universitete, o teisės ir tarptautinės prekybos magistro studijas baigė 1980 m. Kornelio universitete JAV. Toliau studijavo Londono ekonomikos ir politikos mokslų mokykloje, kur 1984 m. apsigynė daktaro disertaciją teisės mokslų srityje. Sugrįžusi į Taivaną dėstė teisę Nacionaliniame Chengchi universitete (1984–1990 ir 1993–2000 m.) bei Soochow universitete (1990–1993 m.)Xiaobing Li. The History of Taiwan. ABC-CLIO, 2019, p. 2006

1993 m. Cai buvo pakviesta dirbti Prekybos komitete Ekonomikos ministerijoje, o 1994 m. ėjo derybininkės pareigas atstovaudama Taivaną Pasaulio prekybos organizacijoje. 1999 m. dirbo patarėja Nacionalinėje saugumo taryboje. Politinę karjerą pradėjo 2004 m. įstojusi į Demokratinę pažangos partiją. Ten greitai kilo pareigose ir 2008 m. tapo partijos pirmininke. Pirmą kartą prezidento rinkimuose dalyvavo 2012 m., tačiau juos pralaimėjo likusi antra. Kiti rinkimai 2016 m. buvo sėkmingi ir po pergalės Cai tapo pirmąją moterimi, užėmusia Taivano prezidento postą.Profile: Tsai Ing-wen, Taiwan’s first female president, BBC, 2020-01-11

Praėjus ketveriems metams Cai vėl laimėjo prezidento rinkimus ir pradėjo antrąją bei pagal Taivano įstatymus paskutiniąją kadenciją.Taiwan election: Tsai Ing-wen wins second presidential term, BBC, 2020-01-11 2024 m. sausį vykusius prezidento rinkimus laimėjo Cai bendrapartietis Lai Čingte, kuris prezidento pareigas perėmė gegužės mėnesį.Lai Ching-te will be the next president of Taiwan, The Economist, January 13th 2024

 Galerija 

 Šaltiniai 

Kategorija:Kinijos Respublikos prezidentai